Държавен вестник, бр. 9, 2011 г., стр. 57

БРОЙ  9	
Д Ъ Р Ж А В Е Н  В Е С Т Н И К 	
СТР.  57  
Представяне на данни за банковата сметка
Чл. 157. Партиите, коалициите от партии 
и инициативните комитети в срок до 5 дни 
от регистрацията си за участие в съответния 
вид избор представят пред Сметната палата 
данни за банковата сметка по обслужването 
на предизборната им кампания, представена 
по чл. 82, ал. 3, т. 11, чл. 84, ал. 4, т. 5, чл. 89, 
ал. 3, т. 9, чл. 91, ал. 4, т. 5, чл. 95, ал. 5, т. 6 
или чл. 97, ал. 8, т. 5. 
Единен публичен регистър
Чл. 158. (1) В Сметната палата се създава 
единен публичен регистър на партиите, коали­
циите от партии и инициативните комитети, 
участващи в съответния вид избори, който се 
поддържа до следващите избори от същия вид. 
(2) В регистъра по ал. 1 по време на пре­
дизборната кампания се публикуват: 
1. обстоятелствата по чл. 17 от Закона за 
политическите партии;
2. наименованието на коалицията от партии 
и наименованието на инициативния комитет 
и имената на лицата, които ги представляват; 
3. имената на дарителите, видът, целта, раз­
мерът или стойността на направените дарения; 
4. имената на физическите лица, предос­
тавили безвъзмездно ползване или услуги за 
предизборната кампания, срокът на ползване­
то, видът и описанието на предоставените за 
ползване вещи, видът на услугите;
5. декларациите за произхода на дарени­
те средства, декларациите за произхода на 
средствата на кандидатите и на членовете на 
инициативните комитети и декларациите на 
физическите лица за собственост на предоста­
вените за безвъзмездно ползване вещи; 
6. наименованията на социологическите и 
рекламните агенции, както и на агенциите за 
осъществяване на връзки с обществеността, с 
които работят. 
(3) След провеждане на изборите в регис­
търа се публикуват отчетите по чл. 159, ал. 1.
(4) В хода на предизборната кампания пар­
тиите, коалициите от партии и инициативните 
комитети изпращат новопостъпилата информа­
ция по ал. 2 на хартиен и електронен носител 
на Сметната палата за включване в регистъра.
Отчет за финансирането
Чл. 159. (1) В срок до 30 дни след изборния 
ден партиите, коалициите от партии и иници­
ативните комитети представят пред Сметната 
палата на хартиен и електронен носител отчет 
за приходите, разходите и поетите от тях задъл­
жения за плащане във връзка с предизборната 
кампания, придружен с извлечение от банковата 
им сметка. 
(2) Средствата на кандидата и/или на член 
на инициативния комитет за предизборната 
кампания се отчитат в отчетите по ал. 1. Към 
отчетите се прилага декларация за произход на 
средствата, в случаите когато те са в размер 
над 1000 лв. 
(3) Отчетите по ал. 1 се изготвят и предста­
вят по образец за всеки вид избор, утвърден 
от Сметната палата. 
(4) Сметната палата публикува отчетите на 
партиите, коалициите от партии и инициатив­
ните комитети по ал. 1 в срок до 15 дни от 
изтичане на срока за представянето им. 
(5) Сметната палата проверява за съответ­
ствие декларираните приходи и реално извър­
шените разходи във връзка с предизборната 
кампания.
Деклариране на финансиране от общински 
съветник или кмет
Чл. 160. (1) В срок до 30 дни от избирането 
му всеки общински съветник или кмет е длъжен 
да декларира пред съответния общински съвет 
източниците на финансирането и разходите, 
които е направил по време на предизборната 
кампания.
(2) В срок до 14 дни от изтичането на срока 
по ал. 1 съответният общински съвет изпраща 
декларациите в Сметната палата.
Неуредени въпроси
Чл. 161. За неуредените в този раздел въ­
проси се прилага Законът за политическите 
партии. 
Г л а в а  д е в е т а
ГЛАСУВАНЕ
Раздел I
Бюлетини. Общи разпоредби
Общи изисквания
Чл. 162. (1) Гласуването при всички видове 
избори се извършва с бюлетини по образец, 
утвърден от Централната избирателна комисия.
(2) Бюлетините по ал. 1 са бели, изработе­
ни от плътна непрозрачна хартия, с тегло не 
по-малко от 120 г/м2 и са защитени с поли­
графическа защита.
(3) Бюлетините по ал. 1 не могат да съдър­
жат реквизити извън изброените в този кодекс. 
(4) Броят на отпечатаните бюлетини при 
избори за президент и вицепрезидент на репу­
бликата и за общински съветници и кметове 
е равен на броя на избирателите, увеличен с 
10 на сто.
Избирателни урни
Чл. 163. Избирателните урни са прозрачни 
и се запечатват с печат.
Отбелязване на вида избор върху бюлетината
Чл. 164. При произвеждане едновременно 
на различни видове избори на бюлетините се 
отбелязва за кой вид избори се отнасят.
Раздел IІ
Бюлетини за гласуване за народни предста­
вители 
Бюлетини и пликове
Чл. 165. Гласуването за народни предста­
вители се извършва с бюлетини и пликове по 
образец, утвърден от Централната избирателна 
комисия.